मानस राष्ट्रीय उद्यान
मानस राष्ट्रीय उद्यान या मानस वन्यजीव अभयारण्य, असम, भारत में स्थित एक राष्ट्रीय उद्यान हैं। यह अभयारण्य यूनेस्को द्वारा घोषित एक प्राकृतिक विश्व धरोहर स्थल, बाघ के आरक्षित परियोजना, हाथियों के आरक्षित क्षेत्र एक आरक्षित जीवमंडल हैं। हिमालय की तलहटी में स्थित यह अभयारण्य भूटान के रॉयल मानस नेशनल पार्क के निकट है। यह पार्क अपने दुर्लभ और लुप्तप्राय स्थानिक वन्यजीव के लिए जाना जाता है जैसे असम छत वाले कछुए, हेपीड खरगोश, गोल्डन लंगुर और पैगी हॉग। मानस जंगली भैंसों की आबादी के लिए प्रसिद्ध है। यहाँ एक सींग का गैंडा (भारतीय गेंडा) और बारहसिंघा के लिए विशेष रूप से पाये जाते है। यह भूटान की तराई में बोडो क्षेत्रीय परिषद की देखरेख में ९५० वर्ग किलोमीटर से भी बड़े इलाके में फैला हुआ है, जिसके अंतर्गत १९७३ में प्रोजेक्ट टाइगर के तहत स्थापित ८४०.०४ वर्ग किलोमीटर का इलाका मानस व्याघ्र संरक्षित क्षेत्र भी आता है।
चिम्मोनी वन्य अभयारण्य
चिम्मोनी वन्य अभयारण्य (Chimmony Wildlife Sanctuary) भारत के केरल राज्य के त्रिस्सूर ज़िले में एक संरक्षित क्षेत्र है। यह पश्चिमी घाट की पहाड़ियों में विस्तारित है। इसकी स्थापना सन् 1984 में हुई और इसमें लगभग 85.067 वर्ग किमी का क्षेत्रफल सम्मिलित है। व्याघ्र, एशियाई हाथी और सोनकुत्ता यहां के मुख्य स्तनधारी प्राणी हैं।